ROZSUDOK SÚDU PRE VEREJNÚ SLUŽBU

EURÓPSKEJ ÚNIE (tretia komora)

z 26. júna 2013

Rita Di Prospero

proti

Európskej komisii

„Verejná služba — Vymenovanie — Úspech v výberovom konaní v nadväznosti na výzvu, aby sa žalobkyňa zúčastnila výberového konania na účely vykonania rozsudku — Vymenovanie do platovej triedy so spätným účinkom“

Predmet:

Žaloba podaná podľa článku 270 ZFEÚ, uplatniteľného na Zmluvu ESAE na základe jej článku 106a, ktorou R. Di Prospero navrhuje zrušenie implicitného rozhodnutia Európskej komisie, ktorým bol zamietnutý návrh žalobkyne týkajúci sa jej zaradenia do platovej triedy AD 11 retroaktívne k 1. januáru 2010, ako aj náhradu majetkovej a nemajetkovej ujmy, ktorú utrpela

Rozhodnutie:

Rozhodnutie Európskej komisie z 18.októbra 2011, ktorým odmietla zaradiť R. Di Prospero do platovej triedy AD 11 od 1. januára 2010, sa zrušuje. Žaloba sa v zostávajúcej časti zamieta. Európska komisia znáša vlastné trovy konania a je povinná nahradiť trovy konania, ktoré vynaložila R. Di Prospero.

Abstrakt

Úradníci – Žaloby úradníkov – Zrušujúci rozsudok – Účinky – Zrušenie rozhodnutia Európskeho úradu pre výber pracovníkov (EPSO) o neumožnení žalobcovi zúčastniť sa výberového konania – Žalobca, ktorý uspel v inom výberovom konaní smerujúcom k prijatiu do nižšej platovej triedy – Povinnosť administratívy vymenovať žalobcu do vyššej platovej triedy so spätným účinkom

(Článok 266 ZFEÚ; služobný poriadok úradníkov, článok 3 a článok 31 ods. 1)

V prípade zrušenia rozhodnutia Európskeho úradu pre výber pracovníkov (EPSO) o neumožnení uchádzačovi zúčastniť sa výberového konania súdom Únie, vyžaduje riadne vykonanie tohto rozhodnutia, aby administratíva uchádzača uviedla presne do situácie, v ktorej by sa nachádzal, keby sa mohol prihlásiť do výberového konania. V tejto súvislosti nemožno povolenie dotknutej osobe zúčastniť sa výberového konania považovať za dostatočné splnenie povinnosti vyplývajúcej z článku 266 ZFEÚ, ak potom, čo uspel v paralelnom výberovom konaní smerujúcom k prijatiu do nižšej platovej triedy, nemohol byť vymenovaný do vyššej platovej triedy prvého výberového konania s účinkom odo dňa, keď do služobného pomeru boli prijatí iní uchádzači v tomto výberovom konaní.

V dôsledku uvedeného rozsudku o zrušení totiž inštitúcii v rámci výkonu voľnej úvahy priznanej článkom 266 ZFEÚ prináleží z viacerých možných opatrení vybrať jedno na dosiahnutie súladu so záujmom služby a potrebou odstrániť účinky neprávosti, ktorá sa stala žalobcovi. Inštitúcia, ktorá je povinná prijať konkrétne opatrenia na odstránenie účinkov nezákonnosti spáchanej voči uchádzačovi, musela podľa článku 3 služobného poriadku zohľadniť zásadnú zmenu situácie uchádzača od vyhlásenia rozsudku o zrušení, konkrétne jeho nástup do služby. V dôsledku toho nič nebráni tomu, aby inštitúcia so spätným účinkom vymenovala uchádzača do vyššej platovej triedy podľa článku 31 ods. 1 služobného poriadku.

Spätný účinok administratívneho aktu totiž pri riadnom dodržaní legitímnej dôvery adresáta môže predstavovať práve to opatrenie, ktoré je nevyhnutné na zabezpečenie dodržiavania základnej zásady, ktorou je v prejednávanej veci zásada účinného prostriedku nápravy.

(pozri body 31 – 36)

Odkaz:

Súd prvého stupňa: 8. októbra 1992, Meskens/Parlament, T‑84/91, bod 78; 29. júna 2005, Pappas/Výbor regiónov, T‑254/04, bod 44

Súd pre verejnú službu: 11. septembra 2008, Smajda/Komisia, F‑135/07, bod 48

ROZSUDOK SÚDU PRE VEREJNÚ SLUŽBU

EURÓPSKEJ ÚNIE (tretia komora)

z 26. júna 2013

Rita Di Prospero

proti

Európskej komisii

„Verejná služba — Vymenovanie — Úspech v výberovom konaní v nadväznosti na výzvu, aby sa žalobkyňa zúčastnila výberového konania na účely vykonania rozsudku — Vymenovanie do platovej triedy so spätným účinkom“

Predmet:

Žaloba podaná podľa článku 270 ZFEÚ, uplatniteľného na Zmluvu ESAE na základe jej článku 106a, ktorou R. Di Prospero navrhuje zrušenie implicitného rozhodnutia Európskej komisie, ktorým bol zamietnutý návrh žalobkyne týkajúci sa jej zaradenia do platovej triedy AD 11 retroaktívne k 1. januáru 2010, ako aj náhradu majetkovej a nemajetkovej ujmy, ktorú utrpela

Rozhodnutie:

Rozhodnutie Európskej komisie z 18.októbra 2011, ktorým odmietla zaradiť R. Di Prospero do platovej triedy AD 11 od 1. januára 2010, sa zrušuje. Žaloba sa v zostávajúcej časti zamieta. Európska komisia znáša vlastné trovy konania a je povinná nahradiť trovy konania, ktoré vynaložila R. Di Prospero.

Abstrakt

Úradníci – Žaloby úradníkov – Zrušujúci rozsudok – Účinky – Zrušenie rozhodnutia Európskeho úradu pre výber pracovníkov (EPSO) o neumožnení žalobcovi zúčastniť sa výberového konania – Žalobca, ktorý uspel v inom výberovom konaní smerujúcom k prijatiu do nižšej platovej triedy – Povinnosť administratívy vymenovať žalobcu do vyššej platovej triedy so spätným účinkom

(Článok 266 ZFEÚ; služobný poriadok úradníkov, článok 3 a článok 31 ods. 1)

V prípade zrušenia rozhodnutia Európskeho úradu pre výber pracovníkov (EPSO) o neumožnení uchádzačovi zúčastniť sa výberového konania súdom Únie, vyžaduje riadne vykonanie tohto rozhodnutia, aby administratíva uchádzača uviedla presne do situácie, v ktorej by sa nachádzal, keby sa mohol prihlásiť do výberového konania. V tejto súvislosti nemožno povolenie dotknutej osobe zúčastniť sa výberového konania považovať za dostatočné splnenie povinnosti vyplývajúcej z článku 266 ZFEÚ, ak potom, čo uspel v paralelnom výberovom konaní smerujúcom k prijatiu do nižšej platovej triedy, nemohol byť vymenovaný do vyššej platovej triedy prvého výberového konania s účinkom odo dňa, keď do služobného pomeru boli prijatí iní uchádzači v tomto výberovom konaní.

V dôsledku uvedeného rozsudku o zrušení totiž inštitúcii v rámci výkonu voľnej úvahy priznanej článkom 266 ZFEÚ prináleží z viacerých možných opatrení vybrať jedno na dosiahnutie súladu so záujmom služby a potrebou odstrániť účinky neprávosti, ktorá sa stala žalobcovi. Inštitúcia, ktorá je povinná prijať konkrétne opatrenia na odstránenie účinkov nezákonnosti spáchanej voči uchádzačovi, musela podľa článku 3 služobného poriadku zohľadniť zásadnú zmenu situácie uchádzača od vyhlásenia rozsudku o zrušení, konkrétne jeho nástup do služby. V dôsledku toho nič nebráni tomu, aby inštitúcia so spätným účinkom vymenovala uchádzača do vyššej platovej triedy podľa článku 31 ods. 1 služobného poriadku.

Spätný účinok administratívneho aktu totiž pri riadnom dodržaní legitímnej dôvery adresáta môže predstavovať práve to opatrenie, ktoré je nevyhnutné na zabezpečenie dodržiavania základnej zásady, ktorou je v prejednávanej veci zásada účinného prostriedku nápravy.

(pozri body 31 – 36)

Odkaz:

Súd prvého stupňa: 8. októbra 1992, Meskens/Parlament, T‑84/91, bod 78; 29. júna 2005, Pappas/Výbor regiónov, T‑254/04, bod 44

Súd pre verejnú službu: 11. septembra 2008, Smajda/Komisia, F‑135/07, bod 48